Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Az 1996. évi XXI. törvény és az Országos Területfejlesztési Koncepció 1998-as elfogadása óta
Paragraph Index: 3220

15. Lakáspolitika A lakáságazat a gazdasági szféra egyik dinamikus összetevõje, ugyanakkor a lakásviszonyok alakulása a területi társadalmi egyenlõtlenségek egyik fontos tényezõje, áttételesen összefügg a szociális-egészségi viszonyok területi egyenlõtlenségeivel. A lakáspolitika elemei, mindenekelõtt a pénzügyi támogatások, a hitelezés bizonyos területi folyamatokat, a migrációt, a települések fejlõdését és belsõ átalakulását, a településrendszer egészének átrendezõdését befolyásolhatják. A lakáspolitika területi elemei elsõsorban települési szinten fogalmazódnak meg, ezért a fejlesztési programokat kistérségi és települési szinten kell megvalósítani. – A fejlesztési pólusok, alközpontok térségeit élénk, dinamikus lakásépítés, valamint extenzív területhasználat és infrastrukturális lemaradások jellemzik, ezért itt a lakásépítés területi kontrollja, a túlzott beépítettség megakadályozása, az infrastrukturális beruházásokkal való összhang megteremtése a cél. – A hagyományos városi lakóterületek épület- és lakásállományának felújítása, korszerûsítése és lepusztulásának megakadályozása a cél, mely kedvezõen hat a társadalmi, gazdasági és környezeti fenntarthatóságra, és az épített környezet megóvásán túl a korszerûsítések a környezeti terhelést is csökkentik. A felújítások, fejlesztések elsõsorban komplex rehabilitációs programok segítségével valósulhatnak meg hatékonyan. Ez nem jelentheti a korábbi lakosság teljes kicserélõdését, az alacsony státuszú slumok áthelyezõdését a városok más pontjára vagy vidékre. – A mûszaki és társadalmi szempontból meglehetõsen homogén városszerkezeti képzõdmények, a lakótelepek esetében kiemelt jelentõségûek az energiagazdálkodási programok, egyes esetekben a társadalmi kirekesztõdés elleni, valamint a lakásfenntartási támogatási programok. – A lakhatási költségek csökkentése érdekében elengedhetetlen a korszerûtlen távfûtési rendszer korszerûsítése, energiahatékonyságának növelése. A nagyvárosokban különösen fontos a lakáshoz jutás feltételeinek megteremtése, a lakástulajdon-szerzés mellett fontos a bérlakások építésének, szociális bérlakás-programok, fiatalok „fecskeházának” támogatása. – A hajléktalanság sürgetõ, komplex megoldást igényel, hiszen lakáspolitikai vonatkozásán túl szociálpolitikai, egészségpolitikai, alapvetõ etikai és emberi jogi kérdés. E feladat a nagyvárosokban, mindenekelõtt Budapesten belül koncentráltan jelentkezik. – Azokban a térségekben, településeken, ahol a hátrányok halmozódása, a társadalmi erózió mutatható ki, elsõsorban a külsõ és belsõ perifériákon, elmaradott térségekben, illetve a magas arányú cigány népességgel rendelkezõ területeken a szociális-egészségügyi követelményeknek nem megfelelõ településrészek gyakran a korábban felszámolt telepek nyomán termelõdtek újjá, telepesedésnek” indultak hagyományos falusi lakóövezetek is, sok esetben egész falvak lakáskörülményei váltak telepszerûvé. E problémák kezeléséhez átfogó szociálpolitikai és foglalkoztatási programok folytatása szükséges, nem oldható meg pusztán pénzügyi eszközökkel. – Az elöregedõ, elnéptelenedõ falvak jelentõs részében gyakorlatilag nincs lakásépítés, a meglévõ lakásállomány pusztul. Itt elsõsorban a település új funkciójának megtalálása szükséges, de nem kerülhetõ el a fenntartás és korszerûsítés minimális szinten történõ megoldása sem.

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes